PRILOG

ZAHTJEV ZA ODOBRENJE IZMJENE KOJA NIJE MANJA U SPECIFIKACIJI ZA PROIZVOD ZAŠTIĆENE OZNAKE IZVORNOSTI / ZAŠTIĆENE OZNAKE ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„Gönci kajszibarack”

EU br.: PGI-HU-0388-AM01 — 11.4.2017.

ZOI ( ) ZOZP ( X )

1. Skupina koja podnosi zahtjev i legitimni interes

Zadruga Abaúj-Gönc, koja je izradila specifikaciju proizvoda, u stečaju je od 20. ožujka 2013. Stoga je Gyümölcsért Termelői Értékesítő, organizacija koja okuplja glavne proizvođače marelica u regiji, preuzelo administrativne i praktične dužnosti povezane sa zaštićenim proizvodom. Gyümölcsért Termelői Értékesítő Kft., koji se sastoji od više od 70 proizvođača marelica, svake godine stavlja na tržište od 1 500 do 2 000 tona marelica uzgojenih u regiji.

2. Država članica ili treća zemlja

Mađarska

3. Rubrika specifikacije proizvoda na koju se primjenjuje izmjena

4. Vrsta izmjene

5. Izmjene

Točka 1. specifikacije koja je trenutačno na snazi

Naziv proizvoda „Gönci kajszibarack” dopunjen je kraćim nazivom „Gönci kajszi” koji se sve više upotrebljava u svakodnevnom govoru. U skladu s tim, svi nazivi „Gönci kajszibarack” u specifikaciji dopunjuju se nazivom „Gönci kajszi”.

„Gönci kajszi” također je priznat i popularan naziv upotrebljavan u trgovini za marelice iz regije Gönc.

U skladu s predloženom izmjenom, naziv iz točke 4.1. sažetka (SL C 247, 14.9.2010.) i sva upućivanja na naziv „Gönci kajszibarack” u jedinstvenom dokumentu kojim se zamjenjuje sažetak dopunjuju se nazivom „Gönci kajszi”.

Točka 2. specifikacije koja je trenutačno na snazi (Opis proizvoda) i točka 3.2. jedinstvenog dokumenta

Sljedeći drugi odjeljak:

„Zaštićena oznaka zemljopisnog podrijetla (ZOZP) „Gönci kajszibarack” može se upotrebljavati za sljedeće sorte marelice Prunus armeniaca L.: Gönci magyar kajszi, Magyar kajszi C 235, Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás i Pannónia.”

mijenja se kako slijedi:

„Zaštićena oznaka zemljopisnog podrijetla (ZOZP) „Gönci kajszibarack”/„Gönci kajszi” može se upotrebljavati za sljedeće sorte marelice Prunus armeniaca L.: Gönci magyar kajszi, Magyar kajszi C 235, Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás i Pannónia. Osim toga, potrebno je dodati sve sorte marelica koje se uzgajaju na području proizvodnje, čija su glavna fizikalna, kemijska i organoleptička svojstva u skladu sa svojstvima koja određuju kvalitetu prethodno navedenih sorti marelica.”

Zahvaljujući oplemenjivanju usjeva tijekom proteklog desetljeća pojavile su se sorte otpornije na bolesti. Prednost je dana sortama koje imaju fizikalna, kemijska i organoleptička svojstva utvrđena u specifikaciji. Rezultati laboratorijske analize novih sorti pokazuju i da na okus i aromu marelica „Gönci kajszibarack”/„Gönci kajszi” utječe posebna mikroklima područja. Većina sorti koje se ovdje uzgajaju imaju veću kvalitetu u pogledu udjela šećera i kiselina nego iste sorte uzgajane drugdje Mađarskoj.

Točka 2.1. specifikacije koja je trenutačno na snazi (Glavna fizikalna, kemijska i organoleptička svojstva) i točka 3.2. jedinstvenog dokumenta

Sljedeći drugi odjeljak:

mijenja se kako slijedi:

Druga se rečenica iz tog odjeljka briše. Izmjena je predložena jer razlike u veličini i masi među sortama mogu biti velike u istom rasponu veličine.

Tako izmijenjena rečenica specifikacije i sljedeća rečenica specifikacije (odjeljak 4.): „Udio šećera utvrđuje se zajedno s naznakom postotka zrelosti, a aromatske tvari utvrđuju se na temelju organoleptičkog ispitivanja, uzimajući u obzir promjene kiselosti po sorti (0,9 – 2,2 % vol.).” dodaju se u točku 4.2. sažetka te u točku 3.2. jedinstvenog dokumenta koji ga zamjenjuje te dopunjeni tekst glasi kako slijedi:

Točka 2.2. specifikacije koja je trenutačno na snazi (Ključni zahtjevi koje proizvod mora ispuniti) i točka 3.5. jedinstvenog dokumenta

Sljedeći drugi odjeljak:

mijenja se kako slijedi:

Cilj je te izmjene izbrisati iz specifikacije upućivanje na uredbu stavljenu izvan snage.

S obzirom na to da točka 2.2. specifikacije uglavnom sadržava zahtjeve u pogledu pakiranja, ta je točka na zahtjev podnositelja zahtjeva unesena u točku 3.5. jedinstvenog dokumenta (odjeljci od 2. do 5.). Ti zahtjevi nisu bili istaknuti u sažetku, ali su već bili uključeni u specifikaciju.

Točka 4. specifikacije koja je trenutačno na snazi (Podaci koji dokazuju podrijetlo proizvoda sa zemljopisnog područja)

Sljedeći stavci:

„Sustav kontrole kvalitete cjelokupnog postupka proizvodnje i obrade omogućuje identifikaciju i sljedivost te završnu kontrolu i sigurnost proizvoda na sljedeći način: proizvođači ručno ubrano voće stavljaju u plastične ili drvene sanduke na kojima je na etiketi navedeno podrijetlo voća (naziv) te identifikacijski broj koji se nalazi na dnu kutije.

U skladu s važećim propisima proizvođači su dužni čuvati „zapisnik o podrijetlu” radi izrade dokumenta o proizvodnji, u kojem se moraju navesti:

Registar raspršivanja vodi se u skladu s propisima na snazi te u njemu treba biti navedeno sljedeće:

Zapisnik o berbi koji se vodi tijekom berbe registar je u kojem se bilježi broj rodnih voćaka razvrstanih prema sorti/parceli, datum berbe i količine voća koje se svaki dan uberu.”

mijenjaju se kako slijedi:

„U svrhu identifikacije mjesta proizvodnje organizacija proizvođača (Gyümölcsért Termelői Értékesítő Szervezet) sastavlja popis proizvođača i dobavljača marelica „Gönci kajszibarack”/„Gönci kajszi” u kojem su navedena mjesta proizvodnje proizvođača/članova. Proizvođači ili organizacija zadužena za prodaju moraju imati sustav praćenja kojim se ciklus proizvoda može pratiti od proizvodnje do prodaje.

Identifikacija robe odvija u trenutku primitka robe pri identifikaciji proizvođača, tijekom koje proizvođač mora dostaviti registar raspršivanja predmetnog proizvoda. Označivanje i sljedivost proizvoda zajamčeni su brojem serije na etiketi s barkodom; to je broj koji proizvod ima tijekom cijelog proizvodnog postupka, od uzgoja do prihvata, skladištenja, razvrstavanja po veličini, pakiranja i prijevoza, sve do prodaje. Broj serije mora biti registriran u dnevniku proizvodnje za svaku proizvodnu fazu. Broj serije gotovog proizvoda za prijevoz uvijek mora biti naznačen u nalogu za isporuku.”